Յուրի Ռոմանենկո

Ռոմանենկո Յուրի Վիկտորովիչ (), խորհրդային տիեզերագնաց-օդաչու, Խորհրդային Միության կրկնակի հերոս (1978, 1980), Կուբայի Հանրապետության հերոս (1980), գնդապետ։ 

Տիեզերագնացների ջոկատում է ընդգրկվել 1970 թվականին։ Ավարտել է Չեռնիգովի բարձրագույն զինվորական ավիացիոն օդաչուական ուսումնարանը (1966)։ 1977 թվականի դեկտեմբերի 10-ին, Գեորգի Գրեչկոյի հետ, որպես հրամանատար, թռիչք է կատարել «Սոյուզ-26» տիեզերանավով և «Սալյուտ-6» ուղեծրակայանով, որին կցվել են «Սոյուզ-27» (տիեզերագնացներ Վլադիմիր Ջանիբեկով, Օլեգ Մակարով), «Սոյուզ-28» (տիեզերագնացներ Ալեքսեյ Գուբարև, Վլադիմիր Ռեմեկ), «Պրոգրես-1» բեռնատար փոխադրական տիեզերանավերը։ Տիեզերքում մնացել է 96 օր 20 ժ 20 ր։ 1980 թվականի սեպտ․ 18 թվականին Առնալդո Տամայո Մենդեսի հետ, որպես հրամանատար, թռիչք է կատարել «Սոյուզ-38» տիեզերանավով։ Սեպտեմբերի 19-ին տիեզերանավը կցվել է «Սալյուտ-6»—«Աոյուզ-37» (տիեզերագնացներ Լեոնիդ Պոպով, Վալերի Ռյումին) ուղեծրային համալիրին, և թռիչքը շարունակվել է մինչև սեպտեմբերի 26-ը։

Ծանոթագրություններ 

Խորհրդային տիեզերագնացներ
Խորհրդային Միության հերոսներ
Խորհրդային Միության կրկնակի հերոսներ
Խորհրդային տիեզերագնաց-օդաչուներ
Գինեսի գրքի ռեկորդակիրներ